钦定古今图书集成/理学汇编/经籍典/第153卷 > 朱子全书二 > 《出车》
## 钦定古今图书集成/理学汇编/经籍典/第153卷 > 朱子全书二 > 《出车》

子善问：“《诗》畏此简书，简书有二说：一说《简书》，戒命也，
邻国有急，则以简书相戒命；一说策命临遣之词。”曰：
“‘后说为长，当以后说载前。前说只据《左氏》，《简书》，同恶
相恤’之谓。然此是天子戒命，不得谓之邻国也。”又问：
“‘胡不斾斾’，东莱以为初出军时，旌旗未展，为卷而建
之。”〈引左氏建而不斾〉“故曰‘此旗胡不斾斾而飞扬乎’？盖以《命
下》之初，我方忧心悄悄，而仆夫憔悴，亦若人意之不
舒也。”曰：“此说虽精巧，然‘胡不斾斾’一句，语势似不如
此。‘胡不’犹言‘遐，不作人言’”，“‘岂不斾斾’乎？但我自忧心
悄悄，而仆夫又况瘁耳，如此却自平正。伯恭说太巧，
诗正怕如此。看古人意思自宽平，何尝如此纤细拘
迫！”〈语类〉